આ બાબતની માહિતી આપતાં નાગદેવી ઍક્શન કમિટીના સેક્રેટી પરેશ કડકિયાએ મિડ-ડે ન્બ્ઘ્ખ્ન્ને કહ્યું હતું કે ‘સમયની સાથે આ માર્કેટના વેપારીઓ પણ નાગદેવી સ્ટ્રીટનું સૌંદર્યકરણ કરવા માટે વિચારણા કરી રહ્યા છે. આ માર્કેટમાં ફેરિયાઓની સાથે આડેધડ મોટરબાઇક દોડાવતા યુવાનો અને નો-એન્ટ્રીમાં પણ પ્રવેશ કરતી ગાડીઓથી હવે અહીંનો વેપારી વર્ગ ત્રાસી ગયો છે. અહીં લોકો મનફાવે ત્યાં ગાડીઓ પાર્ક કરીને જતા રહે છે અને મનમાં આવે ત્યાંથી ટર્ન લે છે. આમ છતાં ટ્રાફિક પોલીસ વિભાગની અહીં કોઈ જ ભૂમિકા નથી. ફેરિયાઓ દિન-પ્રતિદિન વધી રહ્યા છે છતાં સુધરાઈ પણ આ દિશામાં કોઈ જ કાર્યવાહી કરતી નથી. બાજુમાં જ મોહમ્મદ અલી રોડની ફૂટપાથ પણ ફેરિયાઓથી ભરેલી રહે છે. આ મુખ્ય રાજમાર્ગ હોવા છતાં અહીં પણ ટ્રાફિક પોલીસનો અમુક લોકોની સામે કોઈ જ કન્ટ્રોલ નથી.’